# **Z A P I S N I K**

**2. redne seje Sveta DSO Črnomelj, ki je bila dne 14.09.2017 ob 15.00 uri**

**v prostorih delovne terapije DSO Črnomelj**

PRISOTNI ČLANI SVETA:

* Marinka Jankovič, predsednica Sveta DSO Črnomelj, predstavnica ustanovitelja
* Cvetka Aupič, namestnica predsednice, predstavnica ustanovitelja
* Marija Starc, predstavnica stanovalcev DSO Črnomelj
* Jaka Birkelbach, predstavnik ustanovitelja
* Zdenka Vrtin, predstavnica ustanovitelja
* Nada Barič, predstavnica Ustanovitelja

PRISOTNI OSTALI VABLJENI:

* Valerija LEKIČ POLJŠAK, direktorica DSO Črnomelj
* Alenka Vipavec Mahmutović, namestnica direktorice za področje zdravstvene nege in oskrbe
* Simon Bahor, pomočnik direktorice za finance in investicije
* Jože Metelko, predstavnik SZSV DSO Črnomelj
* Marija Fortun, predstavnica SZSS DSO Črnomelj

ODSOTNI ČLANI SVETA :

* Samo Kavčič, predstavnik lokalne skupnosti (svojo odsotnost je opravičil po e-pošti z navedbo, da se strinja z zapisnikom 1. redne seje ter da soglaša z uskladitvijo cen, ki jih DSO Črnomelj predlaga s 01.10.2017; e-pismo je sestavni del arhiviranega gradiva)

ODSOTNI OSTALI VABLJENI:

/

Sejo sveta je vodila Predsednica Sveta DSO Črnomelj, ga. Marinka Jankovič, ki je prisotne pozdravila ter prebrala predlagani dnevni red, na katerega nobeden od članov sveta ni imel pripomb, zato je predlagala glasovanje.

Glasovanje je potekalo z dvigom rok.

Izid glasovanja: ZA: 6

PROTI: 0

Na podlagi izida glasovanja je bil soglasno sprejet

**Dnevni red:**

1. **Otvoritev seje ter ugotovitev prisotnosti in sklepčnosti**
2. **Potrditev zapisnika 1. seje z dne 28.02.2017**
3. **Določitev cen standardne ravni oskrbe od 01.10.2017**
4. **Rebalans plana 2017**
5. **Aktualne informacije**

Ad/1

Predsednica sveta ugotavlja prisotnost šestih članov Sveta DSO Črnomelj ter njegovo sklepčnost.

Ad/2

Predsednica sveta pove, da na predlog zapisnika 1. redne seje nima pripomb, je pa k razpravi pozvala ostale prisotne člane sveta, da se do predloga zapisnika izjasnijo, oz. predlagajo popravke ali dopolnitve.

Pripombe:

* Ga. Cvetka Aupič ugotavlja napako pri sprejetih sklepih, ki se nanašajo na poslovno poročilo za leto 2017, in sicer v 4. Alinejo sklepa, kjer je pomotoma namesto »presežek prihodkov nad odhodki« napisano »presežek odhodkov nad prihodki«.
  + Ugotovitev: gre za napako pri pisanju zapisnika, ki bo popravljena.

Drugih pripomb na predlog zapisnika 1. redne seje Sveta DSO Črnomelj ni bilo, zato je predsednica sveta predlagala glasovanje.

Glasovanje je potekalo z dvigom rok.

Izid glasovanja: ZA: 6

PROTI: 0

Na podlagi izida glasovanja je bil soglasno sprejet

**sklep:**

* **potrdi in sprejme se Zapisnik 1. redne seje Sveta DSO Črnomelj z dne 28.02.2017, vendar s popravkom pri 3. točki dnevnega reda, na 3. strani zapisnika pri 4. alineji sklepa, ki se nanaša na poslovni izid leta 2016. Tako se sklep pravilno glasi**

**»sklep:**

* **svet Doma starejših občanov Črnomelj sprejme Letno poročilo o delu Doma starejših občanov Črnomelj za leto 2016.**
* **skupna višina prihodkov v letu 2016 znaša 3.129.728 €**
* **skupna višina odhodkov v letu 2016 znaša 2.986.979 €**
* **poslovni izid leta 2016 znaša presežek prihodkov nad odhodki v višini 131.487 €. »**

Ad/3

Ga. Marinka Jankovič , predsednica Sveta DSO Črnomelj, je besedo predala direktorici Doma starejših občanov Črnomelj, ga. Valeriji Lekić Poljšak, ki je na kratko podala obrazložitev vzrokov za predlagano uskladitev cen s 01.10.2017:

* od 01.07.2017 dalje se zaposlenim do 26. plačnega razreda dvigne osnovna plača za povprečno 2 plačna razreda, saj so sindikati in Vlada sprejeli Aneks h kolektivni pogodbi za dejavnost zdravstva in socialnega varstva, ki je bil objavljen v Uradnem listu št. 46/2017 z dne 29.08.2017;
* gre za strošek dela, ki se zaposlenim mora izplačati od 01.07.2017 pri plači za mesec september 2017;
* V primeru našega doma to konkretno pomeni, da se bo 81-tim zaposlenim plača zvišala, potrebno jim je izdati ustrezne anekse k pogodbi o zaposlitvi in tudi spremeniti sistemizacijo delovnih mest;
* Znano pa je, da v tem trenutku že potekajo pogajanja glede uskladitve plač od 26. plačnega razreda naprej, kar bo zagotovo zopet dvignilo strošek dela v zavodu;
* Določeno oviro pa predstavlja tudi sprememba cene zdravstvene nege, ki se je spustila pod nivo iz leta 2016.

V nadaljevanju je g. Simon Bahor, pomočnik direktorice za finance in investicije predstavil metodologijo za izračun cene ter izpostavil:

* Strošek dela se zaradi uskladitve plačnih razredov zviša za 4,8% na mesečni ravni, na letni ravni pa za 2%;
* 3. in 4. točka dnevnega reda sta povezani, saj predlagani rebalans plana temelji na uskladitvi cen s 01.10.2017;
* Sprememba cene (povišanje) v celoti ne bo pokrila vseh dodatnih stroškov dela, ki bodo nastali na podlagi novega Aneksa h kolektivni pogodbi, saj se uskladitev cen načrtuje od 01.10.2017, višje plače pa bo potrebno izplačati od 01.07.2017 dalje. Posledično bo potrebno izvesti tudi dodatne ukrepe v poslovanju zavoda, da se bo lahko višji strošek dela pokril z višjimi prihodki iz poslovanja.
* Povišanje cen konkretno pri oskrbi I, II, III/A in III/B znaša 0,48€/dan, pri oskrbi IV pa je to povišanje za 1,01€/dan.

Predsednica Sveta DSO Črnomelj, ga. Marinka Jankovič se zahvali direktorici in pomočniku direktorice za finance in investicije za predstavitev ter odpira razpravo.

Razprave oz. pripomb ni bilo, zato je predsednica Marinka Jankovič prisotne pozvala k glasovanju.

Glasovanje je potekalo z dvigom rok.

Izid glasovanja: ZA: 6

PROTI: 0

Na podlagi izida glasovanja je bil soglasno sprejet

**Ugotovitveni sklep:**

**standardna raven oskrbe od 1. 10. 2017 znaša:**

* **oskrba I – dvoposteljna soba 18,88 €/dan - povečanje za 0,48 €/dan**
* **oskrba II – oskrba I, povečana**

**za dodatek za pomoč in postrežbo – nižji 23,68 €/dan - povečanje za 0,48 €/dan**

* **oskrba III/A – oskrba I, povečana**

**za dodatek za pomoč in postrežbo – višji 28,48 €/dan - povečanje za 0,48 €/dan**

* **oskrba III/B – oskrba I, povečana za**

**dodatek za pomoč in postrežbo – za najtežje 32,65 €/dan - povečanje za 0,48 €/dan**

* **oskrba IV 30,65 €/dan - povečanje za 1,01 €/dan**

**Skladno s ceno najnižje oskrbe se uskladita nadstandard in podstandard.**

**Cena za dnevno varstvo se uskladi skladno s standardno ravnijo oskrbe.**

Opomba: s predlagano ceno se je strinjal tudi g. Kavčič, ki je svoje stališče izrazil po e-pošti.

Ad/4

Predsednica Sveta DSO Črnomelj, ga. Marinka Jankovič je besedo predala g. Bahorju, pomočniku direktorice za finance in investicije, ki je predstavil predlagani rebalans plana za leto 2017:

* predlagani rebalans temelji na osnovi plana dela in finančnega načrta, ki je bil sprejet 28.02.2017;
* predlagane spremembe so opredeljene le v finančnem delu in so zaradi preglednosti označene z drugačno barvo;
* predlagani rebalans je posledica povišanja stroškov dela in zvišanja cen standardne ravni oskrbe, kot je že bilo omenjeno v 3. točki dnevnega reda;
* ker z zvišanjem cen ne bodo pokriti vsi dodatni stroški dela, je v rebalansu predlagano tudi zvišanje prihodkov na podlagi višjega povprečnega števila uporabnikov, kot je bilo predvideno v prvotnem planu.

Direktorica DSO Črnomelj, ga. Valerija Lekić Poljšak doda, da si bo dom v letu 2017 prizadeval realizirati vse zastavljene cilje, zato se načrtuje večje število uporabnikov, kot je bilo to predvideno v začetku leta.

Predsednica Sveta DSO Črnomelj, ga. Marinka Jankovič se zahvali direktorici in pomočniku direktorice za finance in investicije za predstavitev ter odpira razpravo.

Razprave oz. pripomb ni bilo, zato je predsednica Marinka Jankovič prisotne pozvala k glasovanju.

Glasovanje je potekalo z dvigom rok.

Izid glasovanja: ZA: 6

PROTI: 0

Na podlagi izida glasovanja je bil soglasno sprejet

**Sklep:**

* **sprejme se rebalans finančnega načrta in plana dela Doma starejših občanov Črnomelj za leto 2017.**

Ad/5

Direktorica DSO Črnomelj, ga. Valerija Lekić Poljšak je članom Sveta DSO Črnomelj podala nekaj aktualnih informacij:

* **prenova doma:**
  + Prenova B trakta v 3. nadstropju je končana, potrebno je še nekaj manjših popravkov, vsi stanovalci pa so bili preseljeni v zastavljenem roku.
  + Cena investicije ni presegla načrtovanih sredstev.
  + Stanovalci so s prenovljenimi prostori zelo zadovoljni.
* **delo v ambulanti doma**:
  + S 01.10.2017 naj bi v DSO Črnomelj z delom pričel koncesionar.
  + Do takrat bo potrebno še dogovoriti in uskladiti način dela
  + Vodstvo doma in Svet zavoda si bosta prizadevala in zahtevala, da bo delo v ambulanti oz. zdravljenje potekalo skladno z vsemi predpisi, ki veljajo za področje in bodo uporabnikom zagotovljene vse pravice, ki jim iz tega naslova pripadajo.
* **povabila:**
* Člane sveta povabi na pohod z naslovom »Pohod za spomin«, kar je sprehod stanovalcev, svojcev, zaposlenih in njihovih družinskih članov ter ostalih občanov. S tem bomo obeležili tudi svetovni dan Alzheimerjeve bolezni. Pohod bo 20.09.2017 ob 16.30 uri.
* V petek, 22. 9. 2017, ob 9.00 uri bo v mestnem jedru Črnomlja promocija prostovoljstva in opozarjanje na gibalno ovirane ljudi ter spoštljiv odnos do njih. (predstavitev gibalno oviranih ljudi z invalidskim vozičkom, berglami...)
  + Kljub že poslanim pisnim vabilom, člane Sveta DSO Črnomelj vljudno vabi dne 23.09.2017 ob 10.00 uri na tradicionalno srečanje stanovalcev, svojcev in zaposlenih DSO Črnomelj.
* Predsednica Sveta DSO Črnomelj, ki je hkrati tudi vodja projekta »Družini prijazno podjetje« je prisotne informirala, da je dom uspešno prestal revizijo za pridobitev polnega certifikata. V kratkem bo projektni tim za usklajevanje poklicnega in zasebnega življenja izbral še dodatne ukrepe, ki bodo še bolj pripomogli k izboljšanju na tem področju.
* ga. Zdenka Vrtin pohvali preglednost in urejenost gradiva, ki jih dobijo s strani DSO Črnomelj, hkrati pa se zahvali tudi na gostoljubnosti na sejah.

Ob koncu seje direktorica DSO Črnomelj, je ga. Valerija Lekić Poljšak člane Sveta DSO Črnomelj povabila na ogled prenovljenih prostorov v 4. in 3. nadstropju.

Drugih razprav in pripomb na seji ni bilo.

Seja sveta je bila končana ob 16.30 uri.

Zapisnikar: Predsednica sveta:

Ksenija Pezdirc Marinka Jankovič